b"\n_START_ARTICLE_\nGhil'ad Zuckermann\n_START_SECTION_\nO\xc5\xbeivitev jezikov\n_START_PARAGRAPH_\nZuckermann skupaj s skupnostjo Barngarla, ki \xc5\xbeivi v ju\xc5\xbeni Avstraliji v bli\xc5\xbeini mesta Adelaide, sku\xc5\xa1al o\xc5\xbeiviti jezik, katerega zadnji materni govorec je preminil v \xc5\xa1estdesetih letih prej\xc5\xa1njega stoletja. Rezultat skupnega dela je moderni barngarlovski jezik, ki pa je najbolj\xc5\xa1i pribli\xc5\xbeek originalnega barngarlovskega jezika, ki seveda nikoli ve\xc4\x8d ne bo tak, kot je bil, saj so vplivi na jezik od kolonizacije naprej preveliki. Pa vendar ima skupnost spet svoj jezik in to je dober za\xc4\x8detek. _NEWLINE_Zuckermann pa je opazil, da je skupnost prav o\xc5\xbeivela s tem, ko so za\xc4\x8deli razvijati svoj lasten jezik. Zato je kmalu postavil teorijo, ki ka\xc5\xbee na to, da so domorodne skupnosti, ki jim uspe ohraniti ali znova usvojiti jezik svojih prednikov, bolj zdrave v psihi\xc4\x8dnem in tudi v fizi\xc4\x8dnem smislu kot pa skupnosti, ki so predvsem zaradi zunanjih vplivov izgubile stik s svojimi jeziki. V naslednjih letih pa \xc5\xbeeli opraviti natan\xc4\x8dno raziskavo in svoja opa\xc5\xbeanja tako potrditi."